CELEX: 62019TN0306
Language: lv
Date: 2019-05-17 00:00:00
Title: Lieta T-306/19: Prasība, kas celta 2019. gada 17. maijā — Graanhandel P. van Schelven/Komisija

19.8.2019   
            
            
               LV
            
            
               Eiropas Savienības Oficiālais Vēstnesis
            
            
               C 280/42
            
         
      Prasība, kas celta 2019. gada 17. maijā — Graanhandel P. van Schelven/Komisija
      (Lieta T-306/19)
      (2019/C 280/58)
      Tiesvedības valoda — angļu
      
         Lietas dalībnieki
      
      
         Prasītāja: Graanhandel P. van Schelven BV (Nieuwe Tonge, Nīderlande) (pārstāvis: C. Almeida, advokāts)
      
         Atbildētāja: Eiropas Komisija
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  atcelt Komisijas Īstenošanas regulas (ES) 2019/446 (1) 1. panta 3. punktu;
               
            
                  —
               
               
                  piespriest atbildētājai iesniegt visus attiecīgos dokumentus, kas saistīti ar Regulas (ES) 2019/446 pieņemšanu.
               
            
         Pamati un galvenie argumenti
      
      Prasības pamatošanai prasītāja izvirza piecus pamatus.
      
                  1.
               
               
                  Ar pirmo prasības pamatu tiek apgalvots, ka Komisijas īstenotā “Kontroles Savienības sertifikātu” (turpmāk teksta — “KSS”) kā ES bioloģisko produktu sertifikātu izsniedzēja atcelšana šķiet patvaļīga, jo tā balstās un nepatiesiem faktiem.
               
            
                  2.
               
               
                  Ar otro prasības pamatu tiek apgalvots, ka esot pārkāptas prasītājas subjektīvās tiesības būt pasargātai no tā, ka tiek patvaļīgi atcelta Komisijas īstenota organisko produktu sertificētāju, lai tie veiktu ES bioloģisko produktu pārbaudes trešajās valstīs, noteikšana. Tās intereses kā konkurentam bioloģisko produktu tirgū neesot aizsargātas.
               
            
                  3.
               
               
                  Ar trešo prasības pamatu tiek apgalvots, ka ar to, ka tika atsaukta KSS iecelšana par ES organisko sertifikātu izsniedzēju, bioloģisko produktu piegāde dekādi ilgušās tirdzniecības attiecībās ir bloķēta un ir tieši ietekmētas prasītājas kā importētājas tiesības. Šādas tiešas bažas radot apstrīdētā regula, jo prasītāja kā importētāja bija KSS izsniegtu pārbaudes sertifikātu saņēmēja, kas tai ļāva piekļūt ES bioloģiskās pārtikas un barības tirgum. KSS ir bioloģisko produktu sertifikātu izsniedzēja Melnās jūras reģiona fermām, no kurām prasītājas galvenais piegādātājs iegūst bioloģiskos produktus.
               
            
                  4.
               
               
                  Ar ceturto prasības pamatu tiek apgalvots, ka Komisija esot pārkāpusi prasītājas tiesības, lai tās uzņēmējdarbībā tiktu veikta tikai samērīga iejaukšanās, kā arī pamattiesībās noteiktu garantiju uz savu īpašumu un brīvību nodarboties ar tirdzniecību.
               
            
                  5.
               
               
                  Ar piekto prasības pamatu tiek īstenota atsauce uz prasītājas otro prasījumu, ar kuru tā lūdz piekļuvi Komisijas dokumentiem, pieņemot, ka prasītājai ir vispārējās piekļuves tiesības, ko piešķir ES tiesību normas un kas balstās uz lietas taisnīgas izskatīšanas un tiesību tikt uzklausītam, kā tas paredzēts attiecīgajās cilvēktiesību normās, garantiju.
               
            
         (1)  Komisijas Īstenošanas regula (ES) 2019/446 (2019. gada 19. marts), ar kuru groza un labo Regulu (EK) Nr. 1235/2008, ar ko nosaka sīki izstrādātus īstenošanas noteikumus Padomes Regulai (EK) Nr. 834/2007 par bioloģisko produktu importēšanas kārtību no trešām valstīm (OV 2019, L 77, 67. lpp.).